da en da nl ca da da de es da da da da da da da da da da en da da da en da en en en da fr en da da nb da de nb nb da da da da da da da da da da da nl da en da da es nl da
24.8.2022 09:00:00 CEST | Dancann Pharma
På spørgsmålet om, hvorvidt cannabis skal legaliseres i Danmark under statslig kontrol, svarer 54 procent ja, 28 procent siger nej, mens de resterende 18 procent siger "ved ikke" ifølge en Norstat-måling offentliggjort forleden i Berlingske.
1.001 personer, der udgør et repræsentativt udsnit af den voksne danske befolkning blev spurgt, og i forhold til tidligere meningsmålinger vokser antallet af positive tilkendegivelser. En stigende erkendelse blandt befolkningen af, at nogle af de mange ingredienser i cannabisplanten kan have en helbredende, smertelindrende eller beroligende effekt. Og det er ikke kun i Danmark, at denne tendens bliver stadigt mere tydelig.
I Tyskland, Europas mest folkerige land, overvejer politikere i øjeblikket et forslag om at legalisere cannabis under regulerede forhold. Ifølge anerkendte mediekilder siger en regeringsvurdering, at den tyske stat kan tjene 4-5 milliarder euro årligt på at gennemføre en legalisering. Samtidig investerer canadiske og amerikanske cannabisvirksomheder massivt i Europa, hvor et fremtidigt marked kan blive større end det nordamerikanske marked. Repræsentanter fra cannabisindustrien i Danmark følger nøje med i udviklingen syd for grænsen.
- Tyskland er ikke bare Europas største økonomi, men også EU's vigtigste "influencer", og ifølge branchen vil en legalisering dér være af afgørende betydning. Vores tyske naboer er ofte forløbere for nye tiltag, som efterfølgende er vidt udbredt til resten af ​​kontinentet. Og det er også vores klare forventning, at det vil ske på cannabisområdet, og at Tyskland kan spille en afgørende rolle og starte en dominoeffekt for resten af ​​Europa i forbindelse med yderligere accept og legalisering af cannabis, udtaler Jeppe Krog Rasmussen, administrerende direktør i DanCann Pharma.
I Danmark produceres medicinsk cannabis efter standarder kendt fra medicinalindustrien og underlagt en omfattende kvalitetskontrol af Lægemiddelstyrelsen. Medicinsk cannabis er en receptpligtig "medicin", som læger ordinerer til behandling af fx smerter eller ubehag i forbindelse med kemoterapi, sklerose eller andre sygdomme. En af de ting, producenterne skal forholde sig til, er den udbredte stigmatisering, som i mange år har været en tung belastning for cannabisindustrien.
- Stigmatiseringen er en stor udfordring, men efterhånden som flere og flere undersøgelser dokumenterer de positive effekter af cannabis og cannabinoider i forskellige sammenhænge, ​​er der tydelige tegn på generel accept fra patienter, fagfolk og NGO'er, som i stigende grad anerkender cannabis og cannabinoider som et reelt alternativ til traditionelle og konventionelle behandlingsmuligheder. Der er dog stadig et stykke vej til accept og anerkendelse, fortæller Jeppe Krog Rasmussen.
Den samfundsmæssige udfordring er, at 80 % af patienterne køber deres medicin indeholdende cannabis på det illegale marked. Uden garanti for kvalitet, effekt og indhold. Og der er flere (ikke særlig gode) grunde til, at det stadig er tilfældet.
- Behandling med medicinsk cannabis er temmelig dyr på grund af de begrænsede tilskudsforhold hertil sammenlignet med konventionelle lægemidler. Det rammer patienterne hårdt, specielt fordi størstedelen er knap så kapitalstærke, og måske endda på førtids- eller invalidepension. Der er også stadig en vis uvilje blandt de praktiserende læger, som tøver med at udskrive medicinsk cannabis til patienterne, oftest fordi de ikke er tilstrækkeligt uddannede og informerede om behandlingsformer, virkninger og bivirkninger. Og da medicinsk cannabis ikke er anerkendt som lægemiddel, er det lægen selv, der har ansvaret for effekten af produktet. Det er en gordisk knude, som kræver tid og masser af tålmodighed at få løst, forklarer Jeppe Krog Rasmussen.
DanCann Pharma-direktøren forventer, at debatten omkring legalisering af cannabis i Danmark og den megen opmærksomhed omkring anvendelsesmuligheder i forbindelse med forskellige sygdomsforløb, vil få en positiv effekt på branchen.
- Alle former for legalisering og lempelser af regulatoriske forhold, som giver lettere adgang for patienter og forbrugere, er med til at skabe et stærkt incitament for virksomheder i – og tæt på – branchen. Og bare i løbet af det sidste år har producenterne mærket en markant større interesse både blandt investorer og blandt de mange patienter, der håber på nemmere og billigere adgang til produkterne. Branchen oplever således en øget form for accept, uanset om det handler om pharma/biotech, medicinsk cannabis eller cannabis til rekreativt brug, slutter Jeppe Krog Rasmussen.
Jeppe Krog Rasmussen, administrerende direktør hos DanCann Pharma, tlf.: 2963 6920
Henrik HøjlundKommunikations- og pressechefDanCann Pharma A/S
Information om Dancann Pharma
DanCann Pharma A/S er en dansk bio-pharma virksomhed, som blev etableret i 2018 og børsnoteret på Spotlight-børsen i 2020. Virksomhedens fokusområder er forskning, udvikling, produktion og salg af medicinsk cannabis og lægemidler med indhold af cannabinoider.
Virksomheden har en ambition om at levere et kvalificeret og standardiseret produkt - udarbejdet efter standarder, som er gældende ved fremstilling af konventionel medicin. DanCann Pharma gruppen ejer ligeledes datterselskabet CannGros, som er markedsledende i Danmark med import og distribution af cannabisprodukterne  Bedrocan®, Bedica® og Bediol® til samtlige landets apoteker.
Følg pressemeddelelser fra Dancann Pharma
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Dancann Pharma
DanCann Pharma A/S har valgt Alexander Schoeneck og Jeppe Krog Rasmussen som nye bestyrelsesmedlemmer22.9.2022 13:36:03 CEST | Pressemeddelelse
DanCann Pharma A/S har den 20. september afholdt ekstraordinær generalforsamling med det formål at bemyndige DanCann Pharma A/S til at gennemføre den foreslåede fortegningsemission. Denne bemyndigelse blev givet på generalforsamlingen, hvor det endvidere blev det besluttet at udpege Jeppe Krog Rasmussen og Alexander Schoeneck til DanCann Pharmas bestyrelse.
Smertelæge Tina Horsted og DanCann Pharma i samarbejde om ambitiøst patientprojekt12.9.2022 10:00:00 CEST | Pressemeddelelse
Kan patienter med senfølger efter kræft få en bedre tilværelse ved at erstatte deres konventionelle medicin med medicinsk cannabis? Det er smertelæge Tina Horsted fra Horsted Institute ApS i gang med at finde ud af i et ambitiøst observationsstudie, som skal skabe øget opmærksomhed om den potentielt gavnlige effekt af behandling med medicinsk cannabis.
DanCann Pharma A/S underskriver aftale med WEECO Pharma GmbH til en værdi af 40 mio. kr.29.8.2022 15:50:37 CEST | Pressemeddelelse
DanCann Pharma A/S har indgået en leveringsaftale med WEECO Pharma, som er en af ​​de førende importører og distributører af medicinsk cannabis i Tyskland. Aftalen omfatter levering til det tyske marked for perioden 2023 til 2025.
DanCann Pharma: Standardiserede medicinske cannabisprodukter er altafgørende for lægestanden – og i sidste ende for patienterne19.8.2022 09:00:00 CEST | Pressemeddelelse
DanCann Pharma har etableret sine højteknologiske produktionsfaciliteter Biotech Pharm1 med henblik på produktion af standardiserede medicinske cannabisprodukter. Anlægget er bygget på baggrund af best practice fra medicinalindustrien i kombination med avanceret miljøstyret kultiveringsteknologi og vertikalt landbrug.
DanCann Pharma A/S har ansat den erfarne brancheprofil Charlotte Hagedorn Jørgensen som ny Head of Quality Assurance16.8.2022 09:31:21 CEST | Pressemeddelelse
Charlotte Hagedorn Jørgensen slutter sig til DanCann Pharma-teamet som virksomhedens Head of Quality Assurance. Hun får som sit primære ansvar at håndtere den fortsatte implementering af relevante kvalitetssystemer i henhold til standarder såsom GMP og GDP.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022